Հրապարակման բուն ասելիքն այն է, որ Արցախի եւ ԱՄՆ-ի ու Ֆրանսիայի միջեւ քաղաքական, մշակութային եւ այլ կարգի շփումները կարող են բերել տարածաշրջանում ռուսական ազդեցության թուլացմանը: Մինչդեռ Մոսկվայում իշխող է մոտեցումը, որ Արցախն ավանդաբար ունի ռուսական կողմնորոշում: Բայց Regnum-ի հոդվածը մղում է նաեւ ենթադրելու, որ Ռուսաստանի քաղաքական վերնախավում եւ փորձագիտական շրջանակներում Հարավային Կովկասում ներկայության հարցի շուրջ կա մոտեցումների երկվություն: Մի դեպքում շեշտը դրվում է հայ-ռուսական հարաբերությունների հետագա խորացման, այդ թվում՝ Արցախի հետ շփումների հաստատման վրա, երկրորդ տարբերակը, մինչդեռ, առաջնությունը տալիս է Ադրբեջանի հետ ռազմաքաղաքական, տնտեսական եւ սոցիալ-մշակութային ինտեգրացիային: Ո՞ր տեսակետն է իշխում Կրեմլում: Դատելով փաստացի իրավիճակից՝ երկրորդը: